Vi var i Calella de Palafrugell i slutten av oktober, og var akkurat det vi trengte etter noen hektiske dager i Barcelona. Dette var etter sesongen, og de fleste hadde reist hjem, og det var få butikker og restauranter oppe. Men Calau, som er en utmerket tapas-restaurant og Spar supermarked var oppe. Få folk gjør at det er mulig å parkere hvor du vil og gå hvor du vil uten trengsel - om sommeren er det nok ekstremt med folk der. Calella er også en god base for å utforske andre steder som Girona, og for å kjøre oppover kysten.
Leiligheten er lys og fin, og man kan gå ned til strendene på 10 minutter, kanskje 15 tilbake da det er ganske bratt. Det er svømmebasseng på eiendommen som deles med ca åtte andre leiligheter, og parkeringsgarasje i kjelleren. Kjøkkenet hadde alt vi trengte inklusive kaffekoker. På balkongen er utsikten over havet fenomenal, der er det en sofa i solveggen. Det er ett rom med en dobbeltseng og ett rom med to enkeltsenger.
Guillermo kommuniserer veldig bra, og det var ingen problemer.